CELEX: C2005/143/29
Language: el
Date: 2005-06-11 00:00:00
Title: Υπόθεση C-133/05: Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Αυστρίας, που ασκήθηκε στις 21 Μαρτίου 2005

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/20
            
         Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Αυστρίας, που ασκήθηκε στις 21 Μαρτίου 2005
   (Υπόθεση C-133/05)
   (2005/C 143/29)
   Γλώσσα διαδικασίας: η γερμανική
   Η Επιτροπή των Ευρωπαϊκών Κοινοτήτων, εκπροσωπούμενη από τον D. Martin, με τόπο επιδόσεων στο Λουξεμβούργο, άσκησε προσφυγή στις 21 Μαρτίου 2005 ενώπιον του Δικαστηρίου των Ευρωπαϊκών Κοινοτήτων κατά της Δημοκρατίας της Αυστρίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1.
            
            
               να αναγνωρίσει ότι η Δημοκρατία της Αυστρίας, μη θεσπίζοντας ή μη θεσπίζοντας όλες τις απαραίτητες νομικές, κανονιστικές και διοικητικές διατάξεις στο εθνικό της δίκαιο για να συμμορφωθεί μέχρι τις 2 Δεκεμβρίου 2003 σε ομοσπονδιακό επίπεδο προς όλες τις επιταγές της οδηγίας 2000/78 (1) του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, όσον αφορά την επιβολή δυσμενών διακρίσεων σε σχέση με αναπηρία, με εξαίρεση, σε επίπεδο ομοσπόνδων κρατών, τα ομόσπονδα κράτη Βιέννης και Niederösterreich, ή μη ανακοινώνοντας τις διατάξεις αυτές στην Επιτροπή, παρέβη τις υποχρεώσεις που υπέχει από το άρθρο 18 της οδηγίας αυτής·
            
         
               2.
            
            
               να καταδικάσει τη Δημοκρατία της Αυστρίας στα δικαστικά έξοδα.
            
         Ισχυρισμοί και κύρια επιχειρήματα
   Η Δημοκρατία της Αυστρίας δεν έλαβε τα αναγκαία μέτρα για τη μεταφορά στο εθνικό δίκαιο σε ομοσπονδιακό επίπεδο της ως άνω οδηγίας όσον αφορά την επιβολή δυσμενών διακρίσεων σε σχέση με αναπηρία, με εξαίρεση τα ομόσπονδα κράτη Βιέννης και Niederösterreich, ή δεν ανακοίνωσε τα μέτρα αυτά στην Επιτροπή.
   
      (1)  ΕΕ L 303, σ. 16.